jkorsvik/nowiki_second_scrape_merged huggingface dataset:
Katakana

Katakana (片仮名, カタカナ eller かたかな) er en japansk stavelsesskrift, som sammen med hiragana og kanji utgjør det japanske skriftspråket. Katakana brukes for fremmedord, egennavn og andre ord med ikke-japansk opphav, for eksempel ordet for datamaskin: コンピューター (konpyuutaa). 
Hvert tegn utgjør en stavelse som f.eks "a" (ア) eller en annen kombinasjon av en konsonant og vokal, som f.eks ネ (ne). Det finnes ingen enkelstående konsonanttegn i Katakana, bortsett fra ン (n). Katakana med sine rette former skiller seg fra hiragana, som har mer avrundede tegn.
Det er tilsammen 104 tegn med 46 grunntegn (akkurat slik som i hiragana.)
Harald Egenæs Lund

Harald Egenæs Lund (født 1910, død 1972) var en norsk arkeolog. 
Han tok magistergraden i norrøn mytologi i 1936, og arbeidet ved Stavanger Museum fram til 1941. I okkupasjonsårene ble han oppnevnt til medlem av NS' «Kulturting». I 1941 fikk han stilling som konservator ved Tromsø museum, men ble avskjediget like etter frigjøringen i 1945 og siden dømt i landssvikoppgjøret.Han ble statsstipendiat i 1950 og fra 1952 var han tilknyttet Vitenskapsmuseet i Trondheim. Lund er best kjent for sitt arbeid med tunanleggene fra eldre jernalder, samt Vistehola.
Han ble gift i 1961 med Marta (pikenavn: Tvinde) (f. 1926).


== Utgivelse ==
Lund, H. E. 1959. "Håløygske høvdingeseter og tun-anlegg fra eldre og yngre jernalder : Resyme av hovedresultaterne 1949-1958". Svorkmo historielag
Lund, H. E. & Degerbøl, M. 1951. "Fangst-boplassen i Vistehulen på Viste, Randaberg, Nord-Jæren: undersøkelsene i 1939 og 1941". Volum 6 av Stavanger Museums skrifter: Stavanger Museum
Lund, H. E. 1942. "Solkorset : En kort betraktning bygget på historiske overleveringer og oldfunn", Oslo:Blix forlag


== Referanser ==
Arkitekturåret 1700

Arkitekturåret 1700 er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1700.


== Bygninger ==
Fortet Castillo de San Pedro de la Roca i Santiago de Cuba står ferdig.
Cattedrale di San Pietro i Frascati, Italia blir ferdig.
Federal Hall i New York City blir fullført.
Wren Building fullføres i Williamsburg, Virginia (påbegynt 1695).
1700→1725: Oppdelingen av rue du Bac i Paris
1690→1700: To barokke palasser bygges ferdig i Vilnius, Sapieha-palasset og Slushko-palasset, tegnet av Pietro Perti.
1699→1712: Byggingen av Castle Howard av John Vanbrugh og Nicholas Hawksmoor pågår.
1696→1713: Byggingen av palasset Schönbrunn i Wien av Johann Bernhard Fischer von Erlach pågår.
Alstadhaug kirke restaureres.


== Hendelser ==


== Fødsler ==
12. mai – Luigi Vanvitelli, italiensk ingeniør og arkitekt (død 1773)
27. august – Carl Hårleman, svensk arkitekt (død 1753)
Bartolomeo Rastrelli, italiensk arkitekt (død 1771)


== Dødsfall ==

15. september – André Le Nôtre, fransk landskapsarkitekt (født 1613)
Ramona (sang)

«Ramona» er en amerikansk sang, skrevet av Mabel Wayne (melodi  og tekst  L. Wolfe Gilbert (tekst). Den ble skrevet som tittelsangen til filmen Ramona (basert på romanen Ramona av Helen Hunt Jackson) fra 1928. Sangen ble brukt igjen i nyinnspillingen fra 1936.«Ramona» ble spilt inn på plate av Dolores Del Rio i 1928. Hennes versjon lå på listen i 17 uker, i åtte uker som nummer én og toppet enkelt et salg på én million eksemplarer.På plate ble den en populær hit, vanligvis fremført som en romantisk ballade og noen ganger med en latinamerikansk bøyning av blant annet «Whispering» Jack Smith og i et idiosynkratisk arrangement, spilt inn 4. januar 1928, av the Paul Whiteman Orchestra. Whitemans versjon ble utgitt av Victor Records med katalognummer 21214A. Den andre siden var «Lonely Melody».Peter Kreuders orkester spilte den inn i Berlin 16. oktober 1935. Melodien ble utgitt på 78-platen Telefunken A-1880 i Tyskland og Telefunken T-8218 i Norge.
Grandkjellerens orkester Dir.: Magnus Larsen spilte den inn som første melodi i «Valsepotpourri» sammen med «Lilac Time» og «I Wonder Who's Kissing Her Now» i Oslo 30. september 1952. Den ble utgitt på 78-platen His Master's Voice A.L. 3248.
Aage Juhl-Thomsens orchester spilte den inn i København i 1954 som tredje melodi i medleyen «Glade minder V» sammen med «Night and Day», «Drengepigen» («Madonna, du bist schöner als der Sonnenschein») og «Avalon». Medleyen ble utgitt på His Master's Voice X 8172.
Den ble en vesttysk nummer én-hit i 1960 med The Blue Diamonds i en upbeat stil liknende den til Everly Brothers' innspillinger fra den tiden.
Sangeren Billy Walker gav nytt liv til sangen på countrymarkedet i 1968 og nådde Top 10 på Billboard Hot Country Singles-listen.
Den har blitt brukt på soundtracket til flere filmer, nyligst av Ken Loach i Land og frihet (Land and Freedom) fra 1995 og i den BAFTA-nominerte Harry un ami qui vous veut du bien fra 2000.


== Norsk versjon ==
Herberth har skrevet en norsk tekst. Også på norsk har sangen tittelen «Ramona».


== Innspillinger ==


== Referanser ==
Sialkot

Sialkot (urdu: سیالکوٹ) er en by med rundt 300 000 innbyggere i den nordøstlige delen av provinsen Punjab i Pakistan, ved foten av fjellene i Kashmir nær Chenab-elven. Byen er administrasjonssenteret i distriktet med samme navn. Byen ligger rundt 125 km nordvest for Lahore og bare få kilometer fra grensen til det India-kontrollerte Jammu.


== Galleri ==

		
		


== Eksterne lenker ==
(ur) Offisielt nettsted 
(en) Sialkot (Pakistan) – kategori av bilder, video eller lyd på Commons
Paraskevi

Paraskevi (gresk Παρασκευή) er et gresk kvinnenavn dannet av παρασκευή, «forberedelse», i betydningen forberedelse til sjabbát (sabbat), eller fredag. Navnet har en rekke varianter, som Petka, Paraskeva, Praskovia, Praskovie, Pyatnitsa, Pyetka, Paraskevoula, Paraschiva, kortformen Voula samt kallenavnet Vivi.


== Utbredelse ==
Tabellen nedenfor gir en detaljert oversikt over populariteten til kvinnenavnet Paraskevi  i noen av de landene hvor statistikk er tilgjengelig.


== Kjente personer med navnet ==
Personene i listen er ordnet kronologisk etter fødselsår.

Paraskevi av Roma (ca 140 - ca 170), martyr og helgen
Voula Patoulidou, gresk hekkeløper og lengdehopper
Paraskevi Tsiamita, gresk tresteghopper


== Annen bruk av navnet ==
Agia Paraskevi, en forstad til Aten
Agia Paraskevikirken, en greskortodoks kirke i landsbyen Geroskipou i Páfos på Kypros


== Referanser ==


== Eksterne lenker ==

(en) Behind the Name: Paraskevi
(en) Think Baby Names: Paraskevi
Josué Anunciado de Oliveira

Josué Anunciado de Oliveira (også kjent som bare Josué, født 19. juli 1979 i Vitória de Santo Antão) er en brasiliansk fotballspiller som for øyeblikket spiller for den tyske klubben Wolfsburg som defensiv midtbanespiller. Han har også spilt flere kamper på det brasilianske landslaget, og ble våren 2010 tatt ut i troppen til VM i fotball 2010 av landslagstrener Dunga.


== Spillerkarriere ==
Josué startet sin karriere i Goiás i 1997 og spilte der 190 kamper før han i 2005 gikk videre til São Paulo. Der var han med på å vinne Campeonato Brasileiro Série A, Copa Libertadores og VM i fotball for klubblag. Etter å ha spilt 60 kamper på to sesonger meldte han overgang til Wolfsburg i august 2007.
I 2009 ble Josué valgt til kaptein for Wolfsburg, og ved sesongslutt vant klubben sitt første seriemesterskap noensinne.


== Landslagskarriere ==
Josué fikk sin landslagsdebut for Brasil den 27. mars 2007 i en vennskapskamp mot Ghana. Han var en del av laget som vant Copa América i 2007, og han var også med på å vinne Confederations Cup 2009 i Sør-Afrika. I midten av mai 2010 ble han tatt ut til VM i fotball 2010 av landslagstrener Dunga som én av 23 spillere.


== Meritter ==
São PauloCampeonato Paulista: 2005
Copa Libertadores: 2005
VM i fotball for klubblag: 2005
Campeonato Brasileiro Série A: 2006, 2007WolfsburgBundesliga: 2008/2009BrasilCopa América: 2007
Confederations Cup: 2009


== Referanser ==


== Eksterne lenker ==
(en) Josué Anunciado de Oliveira – kategori av bilder, video eller lyd på Commons 
(de) Josué Anunciado de Oliveira – Munzinger Sportsarchiv 
(en) Josué Anunciado de Oliveira – FIFA 
(en) Josué Anunciado de Oliveira – Transfermarkt 
(en) Josué Anunciado de Oliveira – national-football-teams.com 
(en) Josué Anunciado de Oliveira – WorldFootball.net 
(en) Josué Anunciado de Oliveira – FootballDatabase.eu 
(de) Josué Anunciado de Oliveira – fussballdaten.de 
(en) Josué Anunciado de Oliveira – Soccerway 
(en) Josué Anunciado de Oliveira – PlaymakerStats.com 
(en) Josué Anunciado de Oliveira – Sambafoot
Köp en tulpan

«Köp en tulpan» er en svensk sang med melodi og tekst av Ulf Peder Olrog.
«Köp en tulpan annar får du en snyting ... Lär dej din dönick att nu är det vår».
Sangen ble fremført av Lars Ekborg og Sven Holmberg i Kar de Mumma-revyn 1960, som to lassiser som forsøkte å selge halvvisne blomster til forbipasserende. Politiet jaget dem ikke bort, ettersom de utgjorde «ett pittoreskt inslag i gatubilden».Ulrog skrev sangen etter et forslag fra Kar de Mumma, som fortalte at han selv ofte ble antastet av slike karer utenfor Folkan-teatern på Östermalm.


== Norsk versjon ==
Alf Prøysen har skrevet en norsk tekst. På norsk bærer den tittelen «Kjøp en fiol (Ellers fårru en blåveis)».


=== Innspilling ===
Alf Prøysen og Otto Nielsen med Willy Andresens orkester. Utgitt på singlen Philips 353 172 PF.


== Referanser ==
Antalya gasskraftverk

Antalya gasskraftverk er et varmekraftverk i området Burdur utenfor Antalya i det sørlige Tyrkia. Det vil få 806 MW totaleffekt, men har foreløpig en installert produksjonskapasitet på 240 MW, fordelt på 2 blokker med 2+1 gassturbiner, levert av General Electric. 
Anlegget ble påbegynt omkring 2005 og stod ferdig i 2009. Anlegget er under utvidelse med ytterligere to 283-MW-enkeltsyklus-turbiner fra Siemens, og total effekt blir da 806 MW. Brenselkilden er naturgass. Operatør er energiselskapet Aksa Enerji Uretim AS. 


== Se også ==
Liste over verdens største kullkraftverk


== Eksterne lenker ==
IndustCards – «CCGT Plants in Turkey – Akdeniz & Ege».
Izmir gasskraftverk

Izmir gasskraftverk er et varmekraftverk i området Izmir i det sørvestlige Tyrkia. Det har en installert produksjonskapasitet på 1.400 MW, fordelt på 2 blokker med 2+1 gassturbiner, levert av General Electric og Alstom. 
Anlegget ble påbegynt omkring 2000 og stod ferdig i 2003. Brenselkilden er naturgass. Operatør er energiselskapet InterGen Enerji AS. 


== Se også ==
Liste over verdens største kullkraftverk


== Referanser ==


== Eksterne lenker ==
IndustCards – «CCGT Plants in Turkey – Akdeniz & Ege».
Edderkoppkrabbe

Edderkoppkrabbe kan sikte til:

Eurypodius latreillei
Eurypodius longirostris
Inachus dorsettensis
Inachus phalangium
Maja squinado
gitarpyntekrabbe (Hyas coarctatus)
trollkrabbe (Lithodes maja)
Baymina gasskraftverk

Baymina gasskraftverk er et varmekraftverk i området Ankara i det sentrale Tyrkia. Det har en installert produksjonskapasitet på 770 MW, fordelt på11 blokk med 2+1 gassturbiner, levert av General Electric og Alstom.
Anlegget ble påbegynt omkring 2001 og stod ferdig i 2004. Brenselkilden er naturgass. Operatør er energiselskapet Baymina Enerji AS.


== Se også ==
Liste over verdens største kullkraftverk


== Eksterne lenker ==
IndustCards – «Gas Turbine and Combined-Cycle Power Plants in Turkey – Iç Anadolu».
Inachus phalangium

Inachus phalangium er en art i gruppen krabber.  Artsdatabanken har ikke normert norsk navn, men edderkoppkrabbe er foreslått. Den lever fra tidevannssonen til 50 meters dyp.


== Referanser ==


== Eksterne lenker ==
(en) Inachus phalangium – oversikt og omtale av artene i WORMS-databasen 
(en) Inachus phalangium i Global Biodiversity Information Facility 
(no) Inachus phalangium hos Artsdatabanken 
(sv) Inachus phalangium hos Dyntaxa 
(en) Inachus phalangium hos Fossilworks 
(en) Inachus phalangium hos ITIS 
(en) Inachus phalangium hos NCBI 
(en) Kategori:Inachus phalangium – bilder, video eller lyd på Wikimedia Commons
Bis Enerji gasskraftverk

Bis Enerji gasskraftverk er et varmekraftverk i området Bursa i det nordvestre Tyrkia. Det har en installert produksjonskapasitet på 357 MW, fordelt på 1 blokk med 3+1 gassturbiner på 185 MW, én blokk med 2+1 turbiner på 124 MW, og én blokk på 48 MW, med utstyr levert av General Electric og Nooter. 
Anlegget ble påbegynt omkring 1990 og stod ferdig i 2007. Brenselkilden er naturgass. Operatør er energiselskapet Bis Enerji Elektrik Uretim AS. Anlegget har blitt gradvist utvidet gjennom flere år.


== Se også ==
Liste over verdens største kullkraftverk


== Eksterne lenker ==
IndustCards – «Gas Turbine and Combined-Cycle Power Plants in Turkey – Marmara».
Gebze gasskraftverk

Gebze gasskraftverk er et varmekraftverk i området Kocaeli i det nordvestre Tyrkia. Det har en installert produksjonskapasitet på 1.400 MW, fordelt på 2 blokker med 2+1 gassturbiner, levert av General Electric og Alstom. Anlegget har tørr-kjøling.
Anlegget ble påbegynt omkring 1998 og stod ferdig i 2002. Brenselkilden er naturgass. Operatør er energiselskapet Bis Enerji AS. 


== Se også ==
Liste over verdens største kullkraftverk


== Referanser ==


== Eksterne lenker ==
IndustCards – «Gas Turbine and Combined-Cycle Power Plants in Turkey – Marmara».
Hamitabat gasskraftverk

Hamitabat gasskraftverk er et varmekraftverk i området Kirklareli i det nordvestre Tyrkia. Det har en installert produksjonskapasitet på 1.200 MW, fordelt på 2 blokker med 4+2 gassturbiner, levert av ABB. ANlegget har tørr-kjøling. 
Anlegget ble påbegynt omkring 1984 og stod ferdig i 1989. Brenselkilden er naturgass. Operatør er energiselskapet Hamitabat Elektrik Üretim AS.  Anlegget skal utvides i henhold til en avtale som Alstom vant i desember 2005.


== Se også ==
Liste over verdens største kullkraftverk


== Referanser ==


== Eksterne lenker ==
IndustCards – «Gas Turbine and Combined-Cycle Power Plants in Turkey – Marmara».
Kentsa gasskraftverk

Kentsa gasskraftverk er et varmekraftverk i området Kocaeli i det nordvestre Tyrkia. Det har en installert produksjonskapasitet på 120 MW, fordelt på en blokk med 2+1 gassturbiner, levert av General Electric ABB og Alstom. Anlegget har tørr-kjøling.
Anlegget ble påbegynt omkring 1997 og stod ferdig i 2002. Brenselkilden er naturgass. Operatør er energiselskapet Enerjisa Enerji Uretim  AS. 


== Eksterne lenker ==
IndustCards – «Gas Turbine and Combined-Cycle Power Plants in Turkey – Marmara».
Kirklareli gasskraftverk

Kirklareli gasskraftverk er et varmekraftverk i området Kirklareli i det nordvestre Tyrkia. Det har en installert produksjonskapasitet på 80 MW, fordelt på en blokk med 2+1 gassturbiner, levert av General Electric.
Anlegget ble påbegynt omkring 2001 og stod ferdig i 2005. Brenselkilden er naturgass. Operatør er energiselskapet Alarko-Altek Elektrik AS.


== Eksterne lenker ==
IndustCards – «Gas Turbine and Combined-Cycle Power Plants in Turkey – Marmara».
Trakya Marmara Ereğlisi kraftverk

Trakya Marmara Ereğlisi kraftverk er et varmekraftverk i området Tekirdag i det nordvestre Tyrkia. Det har en installert produksjonskapasitet på 480 MW, fordelt på en blokk med 2+1 gassturbiner, levert av ABB og Kawasaki.
Anlegget ble påbegynt omkring 1996 og stod ferdig i 1999. Brenselkilden er naturgass.


== Referanser ==


== Se også ==
Liste over verdens største kullkraftverk
Trakya Delta gasskraftverk

Trakya Delta gasskraftverk er et varmekraftverk i området Tekirdag, ved Marmarahavet 3 km fra byen  Btiyiikkaristiran, i det nordvestre Tyrkia. Det har en installert produksjonskapasitet på 64 MW, fordelt på en blokk med 1+1 gassturbiner, levert av General Electric og Dresser Rand. 
Anlegget ble påbegynt omkring 1996 og stod ferdig i 1999, av det amerikanske selskapet Enron. Brenselkilden er naturgass. Operatør er energiselskapet Palmet Enerji AS. 


== Referanser ==
Rades kraftverk

Rades kraftverk er et kompleks av to sammenhengende gasskraftverk ved Tunis i det nordlige Tunisia. Brenselkildene er primært naturgass og subsidiært dieselolje. Komplekset har en installert produksjonskapasitet på til sammen 1149 MW, fordelt på to sammenkoblede anlegg:

Rades I-II varmekraftverk med 678 MW kapasitet, fordelt på 2 x 162 MW turbiner fra japanske Melco, og 2 x 177 MW turbiner fra italienske Ansaldo, montert i hnhv 1985 og 1998.
Kartago Power Rades gasskraftverk med 471 MW kapasitet (CCGT), bestående av tre turbiner fra Alstom og General Electric, levert i år 2002.Operatør er energiselskapet Carthage Power Co.


== Se også ==
Liste over verdens største kullkraftverk


== Eksterne lenker ==
Rades I and II Thermal Power Plant - Global ENergy Obersvatory, besøkt 7 .desember 2019.
Carthage Power Rades CCGT Power Plant - Global ENergy Obersvatory, besøkt 7 .desember 2019.
Sousse kraftverk

Sousse kraftverk er et kompleks av to sammenkoblede varmekraftverk ved Sousse i det østlige Tunisia. Det har en installert produksjonskapasitet på 306 + 364 MW, fordelt på to anlegg:

Sousse varmekraftverk er et subkritisk gassfyrt kraftverk med 2 x 153 MW turbiner fra Siemens, levert i 1980.
Sousse CCGT er et gasskraftverk med kombinasjonssyklus og tre turbiner på 2 x 118 MW og 1 x 128 MW, levert av Alstom i 1985.Brenselkildene er naturgass og destillatolje. Operatør er energiselskapet Societe Tunisienne de l'Electricite et du Gaz. 


== Se også ==
Liste over verdens største kullkraftverk


== Eksterne lenker ==
Sousse Thermal Power Plant - Global Energy Observatory, besøkt 7 .desember 2019.
Sousse CCGT Power Plant - Global Energy Observatory, besøkt 7 .desember 2019.
IndustCards – «Gas Turbine and Combined-Cycle Power Plants in Tunisia».
La Goulette gasskraftverk

La Goulette gasskraftverk er et varmekraftverk ved La Goulette i det nordøstlige Tunisia. Det har en installert produksjonskapasitet på 240 MW, fordelt på to like store blokker med 2+1 gassturbiner, levert av General Electric.
Anlegget ble påbegynt omkring 2002 og stod ferdig i 2005. Brenselkilden er naturgass. Operatør er energiselskapet Societe Tunisienne de l'Electricite et du Gaz. 


== Eksterne lenker ==
IndustCards – «Gas Turbine and Combined-Cycle Power Plants in Tunisia».
The Real World: Stockholm

The Real World: Stockholm er en svensk dokusåpe for ungdom som gikk på TV 1000 i 1995. Serien handlet om syv ungdommer som bodde sammen i et kollektiv i Stockholm i tre måneder sommeren 1995. Ungdommene (fem svenske, en dansk og en norsk) var mellom 18 og 23 år gamle og hadde aldri møtt hverandre tidligere. De ble plukket ut blant 4000 søkere. Ved hjelp syv overvåkningskameraer, 12 skjulte mikrofoner og avlyttet telefon ble de utvalgte overvåket i tre måneder. Dette var en skandinavisk versjon av amerikanske The Real World.
Serien ble beskrevet som en TV-serie fylt av vennskap, konflikter, diskusjoner og glede. Materialet ble bearbeidet og strukturert etter innspillingen. TV1000 produserte opprinnelig 13 episoder, men på grunn av programmets seersuksess ble det produsert og sendt ytterligere fire episoder fra det materialet som allerede eksisterte.Den fikk en oppfølger: The Real World: Visby, som gikk på TV1000 i 1996, men den ble tatt av lufta grunnet lave seertall. 


== Deltakere ==
Elisabeth Norheim (23 år), Norge
Camilla (21 år), Sverige
Christian (21), Danmark
Kent-Jonas (23), Sverige
Magnus (20), Sverige
Nina (22), Sverige
Sina (18), Sverige


== Referanser ==
Eivind Hjelmtveit

Eivind Hjelmtveit (født 16. august 1926 i Eydehavn, død 11. februar 2017 i Oslo) var en norsk kultursjef.Han var født i Eydehavn som sønn av tidligere kirke- og undervisningsminister Nils Hjelmtveit som var en markert skikkelse i London-regjeringen under krigen. Han ble uteksaminert fra økonomisk gymnas i Sandefjord i 1949 og var sekretær i Riksteatret fra 1950, senere økonomisjef. Han var økonomisjef ved Det Norske Teatret 1964-1968 og  sjef for Riksteatret 1968–1975. I perioden han var sjef for Riksteateret, ble Hålogaland Teater etablert med fast ensemble, Teatret Vårt ble opprettet som det første regionteateret i Molde og det ble opprettet regionteater i Skien. I 1975 overtok han som sjef for Oslo Kinematografer, en stilling han hadde til 1993.Hjelmtveit var en av de fremste organisatorene i norsk teater og kinodrift i siste halvdel av 1900-tallet og var også en drivende kraft i Kunstnerforeningen.Han var ridder av den franske Ordre des Arts et des Lettres og var også tildelt storkorset av Kunstnerforeningens Purpurneseordenen.


== Referanser ==


== Eksterne lenker ==
(no) Eivind Hjelmtveit hos Sceneweb
Opilioacariformes

Opilioacariformes er en gruppe (orden eller overorden) av edderkoppdyr som tilhører middene. Mens de to andre hovedgruppene av middene er svært artsrike er Opilioacariformes en liten gruppe med bare ca. 30 kjente arter.


== Utseende ==
Små (men store til midder å være, 1-2,5 mm) edderkoppdyr som overflatisk kan minne om vevkjerringer (Opiliones). De er forholdsvis tynnhudete og to eller tre øyne på hver side av hodet. Pedipalpene er korte, med mange korte børster, chelicerene ender i en saks. Bakkroppen har 12 tydelig avgrensede ledd.


== Levevis ==
De forekommer mellom løvstrø, under steiner og stokker. Hva de spiser er ikke fastslått med sikkerhet, men det er sannsynlig at de er åtsel- og/eller pollenetere.


== Reproduksjon ==


== Utbredelse ==
De er funnet finnes i Amerika, i deler av middelhavsområdet og her og der i Asia (Jemen, Kirgisistan, India, Thailand).
De er trolig en reliktgruppe, den nåværende utbredelsen er rester av en videre, tidligere utbredelse.


== Systematisk inndeling ==

rekke Leddyr, Arthropoda
underrekke Chelicerata
klasse Edderkoppdyr, Arachnida – omfatter de landlevende cheliceratene
underklasse Micrura
gruppe Acaromorpha
gruppe midder (Acari)
orden Opilioacariformes Vitzhum, 1931
familie Opilioacaridae With, 1902
slekten Adenacarus Hammen, 1966 – én art, Arabia
slekten Caribeacarus Vázquez & Klompen, 2009 – 3 arter, Amerika
slekten Indiacarus Das & Bastawade, 2007 – én art, India
slekten Neocarus Chamberlin & Mulauk, 1942 – 10 arter, Amerika
slekten Opilioacarus With, 1902 – 2 arter, i Europa:
Opilioacarus italicus (With, 1904)
slekten Panchaetes Naudo, 1963 – 2 arter
slekten Paracarus Chamberlin & Mulauk, 1942 – 2 arter
slekten Phalangioacarus Coineau & Hammen, 1979 – én art
slekten Salfacarus Hammen, 1977 – 5 arter
slekten Siamacarus Leclerc, 1989 – én art, Thailand
slekten Vanderhammenacarus Leclerc, 1989 – én art


== Kilder ==
Klassifikasjon av gruppen
Das, N.P.I, og Bastawade, D.B. (2007): The first report of the acarine suborder Opilioacarida from India, with description of new genus, Indiacarus, and a new species, Indiacarus pratyushi. Acarologia, 47: 3-11. ISSN 0044-586-X
Vázquez, M.M. og Klompen, H. (2009): New species of New World Opilioacaridae (Acari: Parasitiformes) with the description of a new genus from the Caribbean region. Zootaxa, 2061: 23-44. Sammendrag PDF


== Eksterne lenker ==
(en) Opilioacariformes hos ITIS 
(en) Opilioacariformes hos NCBI 
(en) Kategori:Opilioacariformes – bilder, video eller lyd på Wikimedia Commons 
Tree of life Opilioacariformes (engelskspråklig)